
ACORD  54/2007, DE 14 DE FEBRER, DEL PLE DEL CONSELL DE 

L’AUDIOVISUAL DE CATALUNYA

Expedient núm.  84/2006-S Ràdio Pobla de Mafumet (Ajuntament de La Pobla de Mafumet). Assumpte: Sobreseïment

1. El Ple del Consell de l’Audiovisual de Catalunya va aprovar l’Acord 326/206, de 15 de novembre mitjançant el qual s’incoava un procediment sancionador als operadors de radiodifusió sonora per ones terrestres amb modulació de freqüència de gestió pública i privada, i als operadors de televisió local de gestió pública i privada, que no havien comunicat al Consell del Audiovisual de Catalunya el compliment de les obligacions establertes al Títol II de la Instrucció general sobre la presència de la llengua i la cultura catalanes i de l’aranès en els mitjans de comunicació audiovisuals, corresponent al segon trimestre de l’any 2006. 
Un d’aquests operadors era el corresponent a Ràdio Pobla de Mafumet, nom comercial de l’operador de radiodifusió sonora per ones terrestres amb modulació de freqüència de l’ajuntament de la Pobla de Mafumet.
2. Després d’haver notificat a Ràdio Pobla de Mafumet l’Acord d’incoació (Exp. 84/06-S), el senyor Joan Maria Sardà i Padrell, alcalde de la Pobla de Mafumet, ha presentat al·legacions en les quals es fa constar que actualment Ràdio Pobla de Mafumet no emet cap tipus de programació.
VIST que si no s’ha complert la obligació de comunicar al Consell de l’Audiovisual de Catalunya la oferta de programació és perquè l’operador Ràdio Pobla de Mafumet no es troba actualment en funcionament.
El Ple del Consell de l'Audiovisual de Catalunya, ha adoptat els següents:

ACORDS

1. Sobreseure l’expedient sancionador incoat a l’operador Ràdio Pobla de Mafumet, nom comercial de l’operador de radiodifusió sonora per ones terrestres amb modulació de freqüència de l’ajuntament de la Pobla de Mafumet (Exp. 84/06-S).

2. Arxivar l’expedient sancionador incoat a l’operador esmentat. 

3. Notificar aquest acord a l’interessat.

Barcelona, 14 de febrer de 2007
Josep M. Carbonell i Abelló


Dolors Comas d’Argemir i Cendra
President

